దేశ రాజధాని ఢిల్లీ నగరంలో 2012 డిసెంబర్ 16 రాత్రి నడుస్తున్న బస్సులో 23 ఏళ్ళ ‘నిర్భయ’ అనే యువతిపై అత్యా చారం చేయడంతో పాటు ఆమె పట్ల, ఆమె స్నేహితుడి పట్ల అత్యంత పాశవికంగా నిందితులు వ్యవహరించిన తీరు దేశ ప్రజల్లో ఆగ్రహాగ్ని రగిల్చింది. ఈ కేసును అరుదైన కేసుల్లోనే అత్యంత అరుదైన కేసుగా అభివర్ణించిన సుప్రీంకోర్టు దోషులకు ఉరిశిక్ష ఖరారు చేయడంతో దేశ వ్యాప్తంగా హర్షాతిరేకాలు వ్యక్తమవుతున్నాయి. ఆరుగురు నిందితులలో ఒక వ్యక్తి ఆత్మహత్య చేసుకోగా, మరొక వ్యక్తి పిన్న వయస్కుడు అనే కారణంతో మూడేళ్ళ జైలుశిక్ష అనంతరం జువెనైల్ హోమ్ నుంచి విడుదలయ్యాడు. తీర్పు తరువాత నిందితులకు విధించిన ఉరిశిక్షపై మరోసారి దేశవ్యాప్తంగా చర్చ మొదలయ్యింది. నిందితులకు ఉరిశిక్షే కరెక్ట్ అని వాదిస్తున్నవారు ‘ఉరిని వ్యతిరేకించే వాళ్ళు ఆ క్రూర నేరస్థులను తమ ఇళ్ళల్లో పెట్టుకుని బిర్యానీలు పెట్టి మేపి సంస్కరిస్తారా? అలాగైతే వాళ్ళను జైళ్ళ నుంచి విడుదల చేయిస్తాం’ అని సవాళ్ళు కూడా విసురుతున్నారు. ‘నిందితుల్లో పరివర్తన తీసుకురావాలి తప్ప ఉరిశిక్ష విధించిన మాత్రాన సమాజంలో అత్యాచారాలు ఆగిపోతాయా’ అని మరికొందరు వాదిస్తున్నారు. నిర్భయ లాంటి ఘటనలు అనేకం జరిగినా ఆ కేసుల్లో యావజ్జీవ శిక్షే విధించారు కానీ, ఎందుకు ఉరిశిక్ష విధించలేదు అంటూ– కేరళకు చెందిన సౌమ్యపైనా, గుజరాత్లోని బిల్కిస్ బానోపైనా జరిగిన అత్యాచార ఘటనల్ని ఉదాహరణలుగా పేర్కొంటూ మరికొందరు విమర్శలు చేస్తున్నారు. ‘ఈ సృష్టిలో కనీసం ఏ జంతువు కూడా స్వజాతిని లైంగిక వాంఛతో చంపేంతగా అనుభవించవు’ అంటూ మరికొందరు తీవ్రస్థాయిలో ఆగ్రహం వెళ్లబుచ్చుతున్నారు.ఈ విమర్శల విషయం పక్కన పెడితే... నిర్భయ చట్టం వచ్చినా మహిళలపై జరుగుతున్న అత్యాచారాలు ఎక్కడా తగ్గలేదని గణాంకాలే చెబుతున్నాయి. సమస్య మూలాల్లోకి వెళ్లకుండా పైపై పూతగా చట్టాలు చేస్తే సరిపోతుందనే భావనే అసలు సమస్యకి మూలకారణం. సమాజంలో అడుగడుగునా పేరుకుపోయిన పురుషాహంకార భావజాలమే మహిళలు ఎదుర్కొంటున్న అనేక సమస్యలకి మూలం. నిర్భయ ఘటన తరువాత బీబీసీ తీసిన ‘ఇండియాస్ డాటర్’ డాక్యుమెంటరీ చిత్రీకరణ సమయంలో తీహార్ జైల్లో శిక్ష అనుభవిస్తున్న నిందితుడు ముఖేశ్ సింగ్ని ఇంటర్వ్యూ చేసినప్పుడు అతడు వెలిబుచ్చిన అభిప్రాయాలని గమనిస్తే ఇదే విషయం స్పష్టమవుతుంది. ‘మహిళలు రాత్రి 9 తరువాత బయట తిరగడం తప్పు. బాయ్ఫ్రెండ్స్తో డిస్కోలకు వెళ్లి తాగి ఆడడం ఈ దేశ సాంప్రదాయానికి విరుద్ధం. రేప్ చేసేటప్పుడు అడ్డుచెప్పకూడదు. ఎదురు తిరిగితే చంపేస్తారు. ఇప్పుడు మమ్మల్ని ఉరితీస్తే అది ఈ దేశంలో ఆడవాళ్లకు మరింత ప్రమాదంగా మారుతుంది. భవిష్యత్తులో ఏ రేపిస్టు కూడా రేప్ చేసాక అమ్మాయిని చంపకుండా వదిలిపెట్టడు’ అంటూ దారుణమైన వ్యాఖ్యలు చేసాడు. కరుడు గట్టిన నేరస్థుడు, చదువు, సంస్కారం లేని వ్యక్తి గనుక నిందితుడు అలా ఆ తరహాలో మాట్లాడి ఉండొచ్చు కానీ, అలాంటి అభిప్రాయాలనే సంస్కారవంతమైన భాషలో వ్యక్తంచేసిన వారెందరో! ‘ఎంతైనా మగ పిల్లలు కదా...’ అన్న ములాయం మొదలుకొని, ‘పట్టణాల్లో అమ్మాయిలు, అబ్బాయిలు సన్నిహితంగా మెలిగే అవకాశం ఉన్నందుకూ, ఆడపిల్లలు జీన్స్ వేసుకుంటున్నందుకూ రేప్లు చోటుచేసుకుంటున్నాయని’ ఆరెస్సెస్ చీఫ్ మోహన్ భగవత్ దాకా ఇలాంటి వ్యాఖ్యల్ని ఎవరూ మరిచిపోరు. నిందితుడు ముకేశ్ సింగ్ న్యాయవాది ఏపీ సింగ్ కూడా ‘నా కూతురో, సోదరో ఇలా మగస్నేహితుడితో బయటకివెళ్ళి కుటుంబానికి చెడ్డపేరు తెస్తే కుటుంబమంతా చూస్తుండగా పెట్రోల్ పోసి ఆమెకు నిప్పు పెడతా’నని వ్యాఖ్యానించాడు. ఇది సమాజంలోని పురుషాహంకార మనస్తత్వాన్ని తెలియచేస్తుంది.ఇప్పుడు దేశంలో అత్యాచారాలు జరిగిన తరువాత ఏమి చేయాలి అన్న దానిపైనే చర్చ జరుగుతుంది కానీ, అత్యాచారాలు దాకా రాకుండా ఏమి చేయాలి అన్నదానిపై చర్చ జరగడం లేదు. బలహీనమైన మన న్యాయవ్యవస్థ కూడా ప్రస్తుత పరిస్థితికి ఒక కారణంగా చెప్పుకోవాలి. న్యాయ వ్యవస్థ పట్ల ప్రజల్లో విశ్వసనీయత ఉంటేనే ఆ దేశం మనుగడ సాగించగలుగుతుంది. కానీ కొందరికి ఆగమేఘాల మీద న్యాయం, మరికొందరికి ఏళ్ళుగడుస్తున్నా అన్యాయమే అనేపరిస్థితి భారత న్యాయ వ్యవస్థను బీటలు వారుస్తోంది. దేశంలోని అనేక ఘటనల్లో వెలువరించిన తీర్పులు, ఇప్పటివరకూ అమలు జరిగిన మరణ శిక్షల్లో సింహభాగం రాజకీయ ప్రత్యర్థులవీ, నిమ్నజాతి వారివీ, అలానే న్యాయ వ్యవస్థతో పోరాటం చెయ్యలేని పేదలవే అన్న భావన సమాజంలో నెలకొని ఉంది.న్యాయవ్యవస్థ, పోలీసు వ్యవస్థల లక్ష్యం శిక్షించడం కాదు, తప్పు జరగకుండా చూడడం. ఇప్పటికైనా ప్రభుత్వాలు చట్టబద్ధ పాలన, తీర్పులు త్వరితగతిన వెలువడేలా స్థానిక న్యాయాలయాల ఏర్పాటు, విద్యా విధానంలో మార్పు, అందరికీ ఉపాధి అవకాశాలు, పోలీసు వ్యవస్థలో సంస్కరణలు లాంటివి చేపడితే ‘నిర్భయ’ ఘటనలు పునరావృతం కావు. స్థానిక న్యాయస్థానాలు ఉంటే పేద, మధ్యతరగతి వర్గాలకు చెందిన అనేక కేసులు తేలిగ్గా పరిష్కారం కావడంతో పాటు ఈవ్ టీజింగ్ దశలోనే మహిళలపై దౌర్జన్యాలకు తెరపడి అత్యాచారాలు తగ్గుతాయి. తెలిసీ తెలియని వయసులో చేసిన చిన్నపాటి తప్పులకి చిన్నపాటి శిక్షలు విధించేలా చర్యలుచేపడితే పెద్ద తప్పులు చేయడానికి యువత ధైర్యం చేయలేదు. వ్యక్తిలోని వ్యక్తిత్వాన్ని, శీలసంపదను, విలువలతో కూడిన జీవన విధానాన్ని పెంపొందించేది విద్యే. అందరికీ విద్య అందించిన నాడు సమాజంలో ఆలోచనా విధానంలో ఖచ్చితంగా మంచి మార్పు వస్తుంది. అందుకే ఇటువంటి విషయాలపై ప్రజల్లో అవగాహన పెంచడంతో పాటు ఈ సంస్కరణల్ని సాధించే దిశగా గొంతులు పెంచాలి.కూసంపూడి శ్రీనివాస్అధికార ప్రతినిధి, లోక్సత్తా పార్టీ
desha rajadhani dhilli nagaramlo 2012 dissember 16 raatri nadustunna bassulo 23 ella ‘nirbhaya’ ane yuvatipai atya chaaram cheyadamtho paatu aame patla, aame snehitudi patla atyanta paasavikamgaa ninditulu vyavaharinchina teeru desha prajallo aagrahaagni ragilchindi. ee kesunu arudaina kesullone atyanta arudaina kesugaa abhivarninchina supreenkortu doshulaku urisiksha khararu cheyadamtho desha vyaaptamgaa harshaatirekaalu vyaktamavutunnaayi. aaruguru ninditulalo oka vyakti aatmahatya chesukoga, maroka vyakti pinna vayaskudu ane kaaranamtho moodella jailusiksha anantaram juvenil hom nunchi vidudalayyaadu. teerpu taruvaata ninditulaku vidhinchina urisikshapai marosari desavyaaptamgaa charcha modalayyindi. ninditulaku urisikshe correct ani vaadistunnavaaru ‘urini vyatirekinche vaallu aa krura nerasthulanu tama illallo pettukuni biryaaneelu petti mepi samskaristara? alaagaithe vaallanu jailla nunchi vidudala cheyistam’ ani savaallu kuudaa visurutunnaaru. ‘ninditullo parivartana teesukuraavaali tappa urisiksha vidhinchina maatraana samaajamlo atyaachaaraalu agipotaya’ ani marikondaru vaadistunnaaru. nirbhaya lanti ghatanalu anekam jarigina aa kesullo yavajjeeva shikshe vidhinchaaru cony, enduku urisiksha vidhinchaledu antuu– keralaku chendina soumyapaina, gujaraatloni bilkis banopaina jarigina atyaachaara ghatanalni udaaharanalugaa perkontu marikondaru vimarsalu chestunnaru. ‘ee srushtilo kaneesam e jantuvu kuudaa swajaatini laingika vaanchatho champentagaa anubhavinchavu’ antuu marikondaru teevrasthaayilo aagraham vellabuchutunnaaru.ee vimarsala vishayam pakkana pedithe... nirbhaya chattam vachina mahilalapai jarugutunna atyaachaaraalu ekkada taggaledani ganankale chebutunnaayi. samasya moolaalloki vellakunda paipai poothagaa chattaalu cheste saripotundane bhavane asalu samasyaki moolakaaranam. samaajamlo adugaduguna perukupoyina purushaahankaara bhavajalame mahilalu edurkontunna aneka samasyalaki moolam. nirbhaya ghatana taruvaata bbc teesina ‘indias dater’ dacumentory chitreekarana samayamlo teehar jaillo shiksha anubhavistunna ninditudu mukhesh singni intervio chesinappudu atadu velibucchina abhipraayaalani gamaniste ide vishayam spashtamavutundi. ‘mahilalu raatri 9 taruvaata bayata tiragadam tappu. boyfrendsto discolaku velli taagi aadadam ee desha saampradaayaaniki viruddham. rape chesetappudu adducheppakudadu. eduru tirigite champestaru. ippudu mammalni uriteeste adhi ee desamlo aadavaallaku marinta pramaadamgaa maarutundi. bhavishyattulo e repistu kuudaa rape chesaka ammayini champakunda vadilipettadu’ antuu daarunamaina vyaakhyalu chesadu. karudu gattina nerasthudu, chaduvu, samskaaram laeni vyakti ganuka ninditudu alaa aa tarahaalo matladi undochu cony, alanti abhipraayaalane samskaaravantamaina bhashalo vyaktamchaesina vaarendaro! ‘entainaa maga pillalu kada...’ anna mulayam modalukoni, ‘pattanaallo ammayilu, abbailu sannihitamgaa melige avakaasam unnandukuu, aadapillalu jeens vesukuntunnanduku replu chotuchesukuntunnayana’ auresses cheef mohan bhagavat daka ilanti vyaakhyalni evaruu marichiporu. ninditudu mukesh sing nyaayavaadi apy sing kuudaa ‘naa koothuro, sodaro ilaa magasnehitudito bayatakivelli kutumbaaniki cheddaperu teste kutumbamanta chustundagaa petrol posi aameku nippu pedata’nani vyaakhyaaninchaadu. idhi samaajamlooni purushaahankaara manastatvaanni teliyachestundi.ippudu desamlo atyaachaaraalu jarigina taruvaata emi cheyali anna daanipaine charcha jarugutundi cony, atyaachaaraalu daka rakunda emi cheyali annadaanipai charcha jaragadam ledu. balaheenamaina mana nyaayavyavastha kuudaa prastuta paristhitiki oka kaaranamgaa cheppukovali. nyaaya vyavastha patla prajallo viswasaneeyata untene aa desham manugada saaginchagalugutundi. cony kondariki aagameghaala meeda nyaayam, marikondariki ellugadustunna anyayame aneparisthiti bhaarata nyaaya vyavasthanu beetalu vaarustondi. desamloni aneka ghatanallo veluvarinchina teerpulu, ippativarakuu amalu jarigina marana shikshallo simhabhaagam rajakeeya pratyarthulavee, nimnajaati vaarivi, alaane nyaaya vyavasthatho poratam cheyyaleni pedalave anna bhavana samaajamlo nelakoni undi.nyaayavyavastha, polisu vyavasthala lakshyam shikshinchadam kaadu, tappu jaragakunda chudadam. ippatikaina prabhutvaalu chattabaddha paalana, teerpulu tvaritagatina veluvadela sthaanika nyayalayala erpaatu, vidya vidhaanamlo maarpu, andarikee upaadhi avakaasaalu, polisu vyavasthalo samskaranalu lantivi chepadithe ‘nirbhaya’ ghatanalu punaraavrutam kaavu. sthaanika nyaayasthaanaalu unte pedha, madhyataragati vargaalaku chendina aneka kesulu teliggaa parishkaaram kaavadamtho paatu ee teasing dasalone mahilalapai dourjanyaalaku terapadi atyaachaaraalu taggutaayi. telisi teliyani vayasulo chesina chinnapati tappulaki chinnapati shikshalu vidhinchelaa charyaluchepadithe pedda tappulu cheyadaaniki yuvata dhairyam cheyaledu. vyaktilooni vyaktitvaanni, sheelasampadanu, viluvalatho kuudina jeevana vidhaanaanni pempondinchedi vidye. andarikee vidya andinchina naadu samaajamlo alochana vidhaanamlo khachitamgaa manchi maarpu vastundi. anduke ituvanti vishayaalapai prajallo avagaahana penchadamtho paatu ee samskaranalni saadhinche disagaa gontulu penchaali.kusampudi srinivaasdhikara pratinidhi, loksatta party